মঞ্জুর জানান মাঝখানে বেশ কিছু ঘটনা ঘটেছে। তিনি বলে চলছিলেন মাঝের দি গরি, এই কিছুদিন অইজ্জে, এই আত দশ বছর অইতে বিদেশী কোম্পানিহগলে আইয়েরে। আরার লাই প্যাকেট ধান  আনিয়রে, এই সোনার বাংলা, হীরা ধান, মুক্তা ধান, এইসব ধান আনিয়রে ঘরে ঘরে যাই যাই . . .। তারপর কি হল? কোম্পানীগুলো প্যাকেট ধান বিক্রি করতে কৃষকের ঘরে ঘরে পৌছে যাবার পর এমন কি ঘটলো যে, মঞ্জুরদের সোন্দর জীবন হারিয়ে গেল? সেই বিশদ বয়ান শুনতে শুনতে মাঝরাত। হাইব্রিড ধানকে কৃষকরা প্যাকেট ধান বলেন।